CELEX: 62014CN0498
Language: sk
Date: 2014-11-10 00:00:00
Title: Vec C-498/14: Návrh na začatie prejudiciálneho konania, ktorý podal Cour d’appel de Bruxelles (Belgicko) 10. novembra 2014 – (Údaje odstránené alebo vymazané v rámci zaistenia ochrany osobných dát a/alebo dôvernosti.) / (Údaje odstránené alebo vymazané v rámci zaistenia ochrany osobných dát a/alebo dôvernosti.)

19.1.2015   
               
               
                  SK
               
               
                  Úradný vestník Európskej únie
               
               
                  C 16/19
               
            
         Návrh na začatie prejudiciálneho konania, ktorý podal Cour d’appel de Bruxelles (Belgicko) 10. novembra 2014 – RG (*1)/ SF (*1)
         
         (Vec C-498/14)
         (2015/C 016/29)
         Jazyk konania: francúzština
         
            Vnútroštátny súd, ktorý podal návrh na začatie prejudiciálneho konania
         
         Cour d’appel de Bruxelles
         
            Účastníci konania pred vnútroštátnym súdom
         
         
            Odvolateľ: RG (*1)
         
         
            Odporkyňa: SF (*1)
         
         
            Prejudiciálna otázka
         
         Možno článok 11 ods. 7 a 8 nariadenia Rady (ES) č. 2201/2003 z 27. novembra 2003 o súdnej právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (1) (tzv. nariadenie Brusel IIa), vykladať v tom zmysle, že bráni tomu, aby členský štát
         
                     —
                  
                  
                     uprednostnil v prípadoch rodičovského únosu v rámci konania upraveného týmito [ustanoveniami] špecializáciu súdov aj za predpokladu, že druhostupňový alebo prvostupňový súd už začal konať vo veci samej o rodičovských právach a povinnostiach voči dieťaťu?
                  
               
                     —
                  
                  
                     odňal súdu, ktorý začal konať vo veci samej o rodičovských právach a povinnostiach voči dieťaťu, právomoc rozhodnúť o opatrovníctve dieťaťa napriek tomu, že z medzinárodného i vnútroštátneho hľadiska má právomoc na rozhodovanie o otázkach rodičovských práv a povinností voči dieťaťu?
                  
               
            (*1)  Údaje odstránené alebo vymazané v rámci zaistenia ochrany osobných dát a/alebo dôvernosti.
         
            (1)  Ú. v. EÚ L 388, s. 1.